Lav et referat af nedenstående tekst:

Tekst:
Med 28 stemmer mod en har byrådet i Aalborg Kommune besluttet, at der skal etableres en letbane. den beslutning blev taget mandag eftermiddag, og eneste stemme imod kom fra Liberal Alliances Hans Peter Beck. I dag forklarer Hans Peter Beck i en pressemeddelelse fra Liberal Alliance, hvorfor han stemte imod letbanen. - Vi er som sådan ikke imod en letbane af princip. Men vores støtte forudsætter, at der fortsat er mulighed for, at billister kan køre til og fra midtbyen, at der er parkering til beboerne og de handlende i centrum, og at prisen hviler på et realistisk grundlag, der gør, at prisen ikke skrider og efterlader en regning til skatteyderne. Som vi ser det, er ingen af delene afklaret med det foreliggende, siger Hans Peter Beck. Liberal Alliance tilsluttede sig dog tre af i alt fem forhold, som beslutningen hviler på. Det drejer sig om udarbejdelse af en VVM-redegørelse, inddragelse af borgernes ideer og ansøgning om statsstøtte til at gennemføre letbaneprojektet.

Referat:
Liberal Alliance var det eneste parti, der stemte imod, da Aalborg Kommune mandag vedtog en letbane.